Operațiile estetice, la mare căutare în pandemie. Care a fost procedura preferată de majoritatea pacienților.
Un studiu făcut de Bluemed Ocean arată că numărul operațiilor estetice a crescut în pandemie. Cele mai multe cereri au fost pentru operațiile la nas. Pacienților le este mult mai ușor să se recupereze, respectând regulile de izolare.
Chiar dacă oamenii au stat foarte mult timp în casă, în pandemie, unii dintre ei au ales să-și modifice anumite părți ale corpului. Surprinzător, numărul operațiilor estetice a crescut. Cele mai multe intervenții au fost rinoplastiile. Nici măsurile de siguranță mai dure nu au contat.Deși pare cumva fără logică, oamenii aleg perioada aceasta ca să-și facă intervențiile, tocmai pentru că sunt obligați să respecte măsurile de izolare, care îi ajută și la recuperare. E mult mai ușor să respecte regulile post-operatorii de acasă. În plus, e mai ușor de ascuns un nas operat datorită măștii pe care sunt obligați să o poarte.Pe lângă faptul că pacienții trebuie să poarte acele meșe timp de 5-7 zile, pentru refacerea cartilajului, ceea ce nu e foarte confortabil, aceștia trebuie să doarmă doar pe spate, să respire pe gură, să nu depună efort și să evite să iasă din casă. De asemenea, timp de 3 luni, pacienții nu au voie să poarte ochelari de niciun fel.